《建国刘夫人挽歌词》
宋代·葛立方

娈彼闺房秀，鱼轩侈大家。
鸠巢奠苹藻，翟茀绚笄珈。
觉海聊依奠，言筌谢算沙。
平生功用在，无疾问毗耶。
四德推贤范，流芳在管彤。
植兰门户秀，嚼蜡世缘空。
荷橐夫官重，萱堂母道崇。
相孙仍相妇，寂漠閟幽宫。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。